बिज़नेस प्रपोज़ल

बिज़नेस प्रपोज़ल () एक दक्षिण कोरियाई हास्य प्रेमकहानी सीरीज़ है, जो कि वेबटून पर आधारित है। इसका समान नाम का वेबटून संस्करण हेहवा द्वारा लिखित तथा नारक द्वारा चित्रित है। पार्क सन-हो द्वारा निर्देशित तथा हान सोल-ही और होंग बो-ही द्वारा लिखित इस सीरीज़ के मुख्य कलाकार आन ह्यो-सोप, किम से-जोंग, किम मिन-क्यो तथा सोल इन-आ हैं। यह सीरीज़ एक कर्मचारी शिन हा-री की कहानी है, जो अपनी सहेली के स्थान पर एक ब्लाइंड डेट पर चली जाती है, मगर बाद में पाती है कि असल में वह लड़का उसकी कंपनी का सीईओ है। 12 धारावाहिक की यह सीरीज़ एसबीएस टीवी पर मूलतः 28 फरवरी से 5 अप्रैल 2022 तक प्रसारित हुई थी। भारत समेत कुछ क्षेत्रों में यह सीरीज़ नेटफ्लिक्स पर उपलब्ध है। 

कहानी
शिन हा-री (किम से-जोंग) अपनी सहेली जिन यॉन्ग-सो (सोल इन-आ) के स्थान पर ब्लाइंड डेट पर जाती है, जो उसके पिता ने अरेंज की थी। प्लान था कि हा-री की हरकतों को देखकर उसका होने वाला जीवनसाथी उसे मना कर देगा। हालाँकि उनका प्लान तब मिट्टी में मिल जाता है जब ब्लाइंड डेट पर गो-फूड का सीईओ कांग ते-मू (आन ह्यो-सोप) आ जाता है, जहाँ हा-री काम करती है, और तुरंत ही शादी के लिये हाँ कह देता है। इसका कारण उसके दादाजी (ली दोक-वा) के द्वारा बार-बार ब्लाइंड डेट अरेंज करना था, क्योंकि वे चाहते थे कि उनका पोता जल्द से जल्द शादी कर ले। इसलिये केवल अपने काम से लगाव रखने वाला ते-मू निश्चय करता है कि वह उसी लड़की से शादी करेगा जो उसे पहली ब्लाइंड डेट पर मिलेगी, ताकि बार-बार उसे डेट्स पर समय न व्यर्थ करना पड़े। हा-री नकली यॉन्ग-सो बनकर जाती है और वह सभी हरकते करती है जिससे ते-मू उससे शादी को इंकार कर दे, हालाँकि ऐसा नहीं हो पाता है। हालाँकि उसकी फ़र्जी पहचान की पोल जल्द ही खुल जाती है जब असली यॉन्ग-सो का ते-मू के चीफ सेक्रेटरी छा संग-हुन (किम मिन-क्यो) के साथ पार्किंग में टक्कर हो जाती है। हालाँकि इसके बाद भी ते-मू को हा-री की असली पहचान पता नहीं चल पाती है कि वह उसी की कंपनी की कर्मचारी है।

यॉन्ग-सो की चाल के कारण हा-री को ते-मू के साथ बार-बार मिलना पड़ता है। जब वह उससे असली नाम पूछता है तब वह अपनी नौकरी बचाने के लिये अपना नाम शिन गुम-ई बताती है। यही सामान नाम काल्पनिक टीवी सीरीज़ बी स्ट्रांग, गुम-ई () की मुख्य अभिनेत्री का रहती है। अब ते-मू भी हा-री से अपने दादाजी के सामने अपनी मंगेतर होने का दिखावा करने को कहता है, ताकि वे उसे बार-बार ब्लाइंड डेट पर न भेजें, और बदले में प्रति डेट 8 लाख वोन देता है। पैसे की कमी से परेशान हा-री को अपने माता का कर्ज भी उतारना रहता है इसलिये वह प्रस्ताव स्वीकार कर लेती है। नकली डेटिंग के दौरान ते-मू और संग-हुन हा-री की फ़र्जी पृष्ठभूमि तैयार करते हैं ताकि उसके दादाजी पर पहला प्रभाव बढ़िया पड़े। इस दौरान हा-री की असल पहचान उजागर होने के बावजूद भी ते-मू हा-री से प्यार करने लगता है।

इस बीच यॉन्ग-सो भी अपने पिता की ब्लाइंड डेट पर जाने की इच्छा से तंग आकर घर छोड़ देती है और संग-हुन के बगल वाले फ़्लैट में रहने लगती है। किराने की दुकान पर पर पहली मुलाकात के बाद यॉन्ग-सो उसकी तरफ आकर्षित होती है, मगर उसके द्वारा अपने बॉस को धोखा दिये जाने के बाद संग-हुन उसे बार बार बचता है। मगर बाद में वह अपनी भावनाएँ छिपा नहीं पाता और यॉन्ग-सो से प्यार कर बैठता है।

कलाकार
मुख्य
 आन ह्यो-सोप - कांग ते-मू 
पार्क जे-जुन - छोटा कांग ते-मू
 अपने दादा द्वारा स्थापित की गयी छेबोल कम्पनी गो फ़ूड का नया सीईओ। हार्वर्ड विश्वविद्यालय से स्नातक करने के बाद उसने गो फ़ूड की विदेशी शाखा में काम किया और हाल में ही कोरिया लौट कर आया है। उसकी शादी करवाने के उद्देश्य से उसके दादा उसे जबरदस्ती ब्लाइंड डेट पर भेजते हैं।

 किम से-जोंग - शिन हा-री
 गो फ़ूड की फ़ूड डेवलपमेंट टीम 1 की एक रिसर्चर, जो कि अपनी सहेली यौंग-सो की जगह ब्लाइंड डेट पर जाने को तैयार हो जाती है।

 किम मिन-क्यो - छा संग-हुन
 ते-मू का चीफ़ सेक्रेटरी। वह गो फ़ूड की पैरेंट कंपनी द्वारा प्रायोजित अनाथालय में पला बढ़ा है और ते-मू से उसका भाई जैसा रिश्ता है।

 सोल इन-आ - जिन यॉन्ग-सो
 हा-री की पक्की सहेली और मरीन ग्रुप के चेयरमैन की इकलौती बेटी, जो कि मरीन ब्यूटी की पैरेंट कंपनी है, जहाँ वह मार्केटिंग टीम लीडर के पद पर काम करती है। वह हा-री को अपनी जगह पर ब्लाइंड डेट पर जाने को कहती है क्योंकि उसे अपने सच्चे प्यार का इंतजार रहता है।

सहायक
ते-मू से सम्बन्धित
 ली दोक-वा - चेयरमैन कांग दा-गू 
 कांग ते-मू के दादा और गो फूड की पैरेंट कम्पनी गुमवा समूह के संस्थापक। वे अपने पोते की शादी कराना चाहते हैं और इस कारण से बार-बार उसे ब्लाइंड डेट पर भेजते रहते हैं।

हा-री से सम्बन्धित
 चोई ब्युंग-चान - शिन हा-मिन
 हा-री का छोटा भाई

 किम क्वांग-क्यो - शिन जूंग-ही
 हा-री और हा-मिन के पिता। वे और उनकी पत्नी चिकन की दुकान चलाते हैं।

 जंग यंग-जू - हान मि-मो
 हा-री और हा-मिन की माँ। वे और उनके पति चिकन की दुकान चलाते हैं।  

 संग वन-सोक - ली मिन-वू
 विश्वविद्यालय में हा-री का सहपाठी और उसका एकतरफा प्यार। वह अब शेफ़ के तौर पर काम करता है।

 बे वू-ही - गो यू-रा
 मिन-वू की महिला मित्र और एक फ़ूड स्टाइलिस्ट।

गो-फूड के कर्मचारी
 किम ह्यून-सुक - यो ई-जु
 फूड डेवलपमेंट टीम 1 की प्रबंधक। एक प्रतिभाशाली, आकर्षक और मजबूत व्यक्तित्व वाली महिला।  

 लिम कि-हॉन्ग - ग्ये-बिन
 फूड डेवलपमेंट टीम 1 का उप-प्रबंधक। वह अक्सर उन अवसरों की तलाश में रहता है जिससे उसके करियर को फायदा हो।

 युन सांग-जोंग - किम हे-जी
 फूड डेवलपमेंट टीम 1 की कर्मचारी।

 यू ई-ते - फूड डेवलपमेंट डिपार्टमेंट का प्रमुख

बी स्ट्रांग, गुम-ई के कलाकार
 नोए - शिन गुम-ई
 ते-मू के दादाजी की पसंदीदा टीवी सीरीज़ बी स्ट्रांग, गुम-ई की प्रमुख अभिनेत्री।

 जु हुई-जे - ग्वांग-बोक
 बी स्ट्रांग, गुम-ई का प्रमुख अभिनेता

 सो क्वॉन-सन - मिस ओ
 बी स्ट्रांग, गुम-ई की एक कलाकार

अन्य
 सो ह्ये-वोन - जु यू-जोंग
 मरीन ब्यूटी की डायरेक्टर और जिन यॉन्ग-सो की कज़िन (बुआ की बेटी)। उसमे और जिन यॉन्ग-सो में काफी कम्पटीशन रहता है। 

विशेष उपस्थिति
 किम वोन-सिक - मिस्टर पार्क (एपिसोड 1)
 गो-फूड का भूतपूर्व डायरेक्टर और चेयरमैन कांग दा-गू के घनिष्ठ मित्र का पुत्र। रिश्वत लेने के आरोप में कांग ते-मू उसे नौकरी से निकाल देता है।

 मेलोमांस - स्वयं (एपिसोड 3)

 ली की-यंग - जिन यॉन्ग-सो के पिता (एपिसोड 3, 10-12)
 मरीन ग्रुप के चेयरमैन।

 ली की-ह्योक - शिन जंग-वू (एपिसोड 4-6)  
 जिन यॉन्ग-सो का पड़ोसी जो कि फर्नीचर डिज़ाइनर है।

 तेइ - हैमबर्गर ट्रक का मालिक (एपिसोड 6)

 किम यंग-आ - जिन चे-रिम (एपिसोड 8-9)
 मरीन आर्ट म्यूज़ियम की डायरेक्टर। जिन यॉन्ग-सो की बुआ और जु यू-जोंग की माँ।

 ह्वांग बो-रा - स्वयं (एपिसोड 9)
 एक एसटीएन रिपोर्टर जो कि हा-री और मिनवू का इंटरव्यू लेती है।

किम जंग-यंग - मदर, नन जो कि उस अनाथालय की संरक्षक है जहाँ छा संग-हुन पला है। (एपिसोड 9-10)

टिप्पणी

सन्दर्भ

श्रेणी:दक्षिण कोरियाई टेलिविज़न धारावाहिक